Pertama: Projek Rumah Selangorku Harapan & Projek Rumah IDAMAN
Keadaan ekonomi yang kurang memberangsangkan pada ketika ini memerlukan pemangkin untuk memacu fasa pemulihan setelah penularan wabak COVID-19 mula terkawal. Oleh itu, bagi merancakkan semula sektor pembinaan khususnya perumahan, Kerajaan Negeri akan memperkenalkan Insentif Galakan Pembinaan Rumah Mampu (Rumah Selangorku Harapan) Pasca COVID-19 yang dijangka mampu Milik
menambahkan unit Rumah Selangorku dengan sasaran tambahan sehingga 60,000 unit iaitu penambahan sebanyak 30,000 unit di pasaran unit tempoh tiga (3) tahun. Nilai ekonomi yang dijangkakan dijana daripada pembinaan Rumah Selangorku Jenis Khas adalah sebanyak RM 7.5 Bilion.
Sebagai langkah untuk menggalakkan pemaju untuk meneruskan pembinaan Rumah Selangorku, Kerajaan Negeri telah bersetuju untuk memperkenalkan Insentif Galakan Pembinaan Rumah Selangorku dengan membenarkan pemaju meminda syarat daripada Rumah Selangorku sama ada Jenis A, Jenis B, Jenis C atau Jenis D kepada satu sahaja iaitu Rumah Selangorku Harapan yang berkeluasan minimum 1,000 kaki persegi pada harga jualan tidak melebihi RM 250,000 seunit serta dilengkapi dengan kelengkapan asas rumah seperti penghawa dingin, kabinet dapur, kabinet baju dan pemanas air.
Dijangkakan melalui insentif ini, Kerajaan Negeri akan mendapat sekurang-kurangnya sebanyak lebih daripada 3,000 unit Rumah Selangorku dengan nilai hartanah sebanyak lebih RM 750 Juta secara percuma sehingga 2023. Dalam memastikan pelaksanaan insentif ini, Kerajaan Negeri tidak akan mengabaikan golongan B40 khususnya golongan yang kurang berkemampuan serta sukar untuk mendapatkan pembiayaan untuk memiliki rumah tersebut, Kerajaan Negeri telah bersetuju untuk memperkenalkan ‘Skim Smart Sewa to Ownership (2STAY)’.
Secara amnya peserta di bawah program ‘Skim Smart Sewa Kemudian Beli (2STAY)’ ini akan melalui 2 Fasa iaitu tempoh penyewaan di bawah Skim Smart Sewa (minimum 2 tahun sehingga maksimum 5 tahun) dan tempoh pemilikan di bawah ‘Rent to Own’. Selepas tamatnya tempoh penyewaan 5 tahun, penyewa akan diberikan pilihan sama ada untuk membeli/memiliki rumah tersebut atau sebaliknya. Sekiranya penyewa memilih untuk tidak membeli, penyewa tersebut perlu berpindah keluar dengan mendapat balik 30 peratus jumlah bayaran sewa yang terkumpul sepanjang tempoh sewaan di bawah Skim Smart Sewa tersebut.
Bagi penyewa yang memilih untuk membeli, penyewa akan menggunakan 3 peratus tersebut dijadikan sebagai bayaran deposit pembelian rumah tersebut di bawah Skim Smart Sewa Milik (Rent to Own), bakinya dijelaskan secara bayaran ansuran bulanan selama tempoh yang akan ditetapkan kelak. Jangkaan harga jualan rumah tersebut adalah pada harga tidak melebihi RM 200,000 seunit. Umum mengetahui bahawa masalah pemilik rumah masih menjadi antara masalah utama rakyat di negara kita. Justeru, projek Rumah IDAMAN merupakan inisiatif oleh Kerajaan Negeri Selangor dengan diterajui MBI bertujuan untuk memberi solusi pemilikan kediaman kepada rakyat Negeri Selangor dan seterusnya mencapar Dasar Perumahan Negeri Selangor bagi merealisasikan matlamat ‘Satu Keluarga Satu Kediaman Yang Sempurna’. Program ini
mensasarkan kepada golongan berpendapatan rendah hingga sederhana atau kelompok yang dikenali sebagai B40 dan M40.
Pelaksanaan projek Rumah Idaman ini bukan sahaja akan menyelesaikan masalah pemilikan rumah kepada golongan B40 dan M40 tetapi juga akan menyumbang kepada pembentangan ekonomi Negeri Selangor seperti penyediaan peluang pekerjaan kepada rakyat Negeri Selangor.
Kerajaan Negeri mensasarkan 48,000 unit Rumah idaman akan dibina dalam masa 5 tahun dengan nilai ekonomi berjumlah RM 12 Bilion. Projek Rumah Idaman yang dikawal selia oleh MBI bermatlamat untuk mengaktifkan semula kitaran ekonomi melalui pemulihan perniagaan yang kukuh dan pertumbuhan peluang pekerjaan.